My loving home and garden: juni 2011
﻿Selv om regnen er faldet tungt de sidste dage, er der stadig smukke blomster at plukke med ind til vaserne. Nu håber vi bare at den lovede sommer kommer tilbage i næste uge - for der her vi ferie. Ja - folk undre sig, og spørger om vi skal slet ikke skal "noget". Men nej - vi skal "kun" være hjemme og nyde vores dejlige hus og have... og det glæder vi os til. Vi skal også nyde vores dejlige hunde. Vores gamle Sherpa har skrantet lidt den seneste tid, så mon ikke vi kan finde på noget som gør livet lidt sjovere for sådan en pensionist. ﻿Gode ideer modtages gerne...... :-)
Fortsat god aften. Indsendt af
Måske I har lyst at se andet end pæoner og Orangeri?? For så kan jeg da lige vise lidt andet af haven også. Her er vores Hostabed. Ene forskellige hostaer, og så et Magnolietræ - Sieboldii, i midten. Enkelt at se på - og meget let at passe :-)
Planen om at få fyldt bedet helt ud, er meget tæt på at lykkedes, og det betyder også at skvalderkålen som ellers engang voksede i hele bedet... ja det er nu stort set væk. ﻿Jeg har delt et par af planterne i år, og regner med at det skulle gøre det sidste.... Der er mange forskellige slags. Mest af mellemstørrelse, men også nogle mindre som står forest i bedet. Nogle af de helt små, er fået nyt hjem i bedet foran Orangeriet.. de blev simpelthen for klemt her i hostabedet, og det var jo ikke planen. Der er også forskellige blade, selv om jeg nu foretrækker dem med de grågrønne blade. Syntes deres "vintage-look" er helt fantasktisk... men de bliver kun smukkere af at stå sammen med lidt af de andre slags. Og sten-uglen..... det er en gave fra min mor, som jeg fik dengang for år tilbage, da det var mig der blev student. Nu står den imellem hostarene og kigger ud over haven ..... :-)
Selv om det her været en blæsende dag, så kommer vi ikke uden om at det er sommer..... Dagene er lange, og der er masser af lys. Skønt. Pæoerne er ved at være ovre deres blomstring - og snart er bedet foran vores karnap helt grønt. Kun de hvide, som kommer senere, er stadig flotte.﻿Og så har jeg jo også været ude med saksen idag... og det reducerede jo også antallet lidt.
Hvis nogen har gode ideer til hvordan jeg kan få flere forskellige blomster ind i dét bed - så er jeg meget interesseret. Hvad kan jeg plante imellem pæonerne som blomstrer på et andet tidslunkt - og kan jeg plante imellem dem? Eller skal jeg mon tynde ud i dem... det nænner jeg næsten ikke.
Vi nyder stadig vores Orangeri i fulde drag. Det er det skønneste sted vi har - vores lille oase. Vi er midt i alt det grønne - og midt imellem fuglene. Vores have har altid været utrolig velbesøgt af mange fuglearter, men det er ligesom der er mange flere i år. Ja - selvfølgelig virker det som om der er mange flere, når vi nærmest er "flyttet ud" til dem... men alligevel syntes vi, at vi er ekstra heldige i år.
Vi har i eftermiddag nemlig set flere fugleunger af arter som vi ellers ikke har set unger af før. Hr og Fru Dompap kom med to unger, og de spiste lystigt af frøene af de selvsåede Forglemmigej. Og kort tid efter - jå så så vi en lille Spætmejse baby.... helt fantastisk fin. Kameraet er som regel lige ved hånden, og vi skal nok forsøge at få "fanget" dem på kameraet :-)
Og så har vi jo flaget idag... Flaget for alle de glade studenter fra vores nabo, Katedral Skolen, der i formiddags havde dimension. Nååe ja - og så fordi at solen skinnede, fordi jeg har haft fri, fordi der er en uge til vi har ferie - og ikke mindst fordi man skal flage når man har lyst til det :-)
﻿Ombytningen var hurtigt klaret - og SÅ kom det rigtigt sjove jo. Shopping.... De har utroligt mange fine planter, og det var jo svært - som sædvanligt, at begrænse sig. ﻿
Faldt over to hørplanter.... Og jeg kunne straks mindes en mark som vi ofte kørte forbi da jeg var barn. Det var så smukt. Jeg elsker den farve. Og da jeg efterhånden havde kredset om dém længe ... ja så mente Jesper, at jeg da vist hellere måtte tage ét par stykker med hjem. Og ellers var udfordringen at få holdt ved afdelingen med Garanier. Det blev til 3 forskellige slags, med forskellige farver og størrelse. ﻿Nu skal de bare plantes - på fredag forhåbentligt. Og skulle nogen af jer komme forbi "Jespers" i Holstebro... så gør lige jer selv en tjeneste at tage en tur derind. De er super søde og har masser af fine planter. Indsendt af
Sikke mange der skal ha lavet kage.... så jeg iler med opskriften :-) Og gem opskriften godt - for som man også kan se på billedet - så forsvinder kagen hurtigt!
Bund:200 g sukker200 g mandler (ikke smuttede) blendet groft.3 bægere pasteuriserede æggehvider
Hindbærskum﻿:1/2 pisket fløde1 bakke hindbær - omkring 150-200 g
Pynten:Flere slags friske bær. Jeg har brugt 1 bakke hindbær og 1 bakke blåbær
Pisk æggehviderne stive, og tilsæt sukker. Pisk så til det er helt stift og sejt. Kom nu de blendede mandler i, og vendt det sammen. Fordel det i en rundt bageform, som er foret med bagepapir. Bages i bunden af en 175 grader varm ovn - i 20-25 minutter. Når bunden er helt kold kan den pyntes med skum og bær. Mos den ene bakke hindbær med en gaffel, og bland den i den 1/2 l piskede fløde. Fordel skummet oven på bunden, og pynt med rigelig mængder bær :-)
Velbekomme..... Indsendt af
I disse dage fejre vi fødselsdag - den første i vores korte tid som Orangeri-ejere. Og hvor er de﻿t bare skønt at kunne inviterer til spisning i haven. Pyt med at det regner og blæser, eller temperaturen ikke sniger sig over 17 grader... for vi kan jo sidde under glasset og alligevel nyde at være ude. I går - og iøvrigt også i dag, stod den på grill, lækkert tilbehør og ikke mindst kage. Det hele var lækkert - men jeg siger jer... kagen... dén var fantastisk. Super let at lave - og måske nærmest den bedste jeg nogen sinde har smagt!!
Og vores evigt opfindsomme og dejlige tibbe Lukla fandt sig under middagen, lige endnu et sted at lave hule. På hylden under plantebordet - skruet ned i frugtkassen, imellem gamle lerpottet. Vi kan ikke lade være med at smile af hende. Se dét havde tømmeren ikke lige tænkt på da han lavde hylden!!
I dag har fødselaren bestemt at vi skulle på planteskole.... og det er altså ikke mig!! Så bilen er netop blevet tømt for gode og fine sager. Får lige taget lidt billeder så I kan kigge med... Men nu... nu kommer der snart flere hyggelige gæster. God lørdag aften. Indsendt af
Klematis på vej... og en Dompap som allerede er flyttet ind.
Nu vælter det ned med vand uden for..... Men det skal vi jo ikke klage over vel? Græsset elsker det jo, og der kommer masser af vand i mit zinkkar ved Orangeriets nedløbsrør. Vand fra oven er godt - og gratis :-) Men jeg ville nu gerne ha lidt sommer her i weekenden.... vi har fødselsdag at fejre, og selv om vi kan sidde under glas i Orangeriet, så ville lidt sol og varme da være dejligt. Og gad vide hvor vores venner Hr og Fru Dompap sidder lige nu? De er blevet fast inventar i vores have - og vi nyder dem i fulde drag. De er her hver dag, og de går enten rundt på plænen og plukker frø af vores ukrudt, eller sidder og nipper til nogle af blomsterne i bedene. Herligt. Jeg elsker deres små specielle lyde, og selv om vi måske ikke kan se dem - så kan de altid høres. Flere af vore klematis står lige på spring. Heldigvis kan de godt tåle regnen. Det bliver så fint når de springer ud. Plukkede også endnu en favn fuld pæoner og roser ind idag - når de nu alligevel havde udsigt til at blive ødelagt af regnen.
Jeg føler mig heldig i år... Haven bugner af Pæoner, og det er en i mine øjene en stor luksus. I disse dage står de allersmukkest, og derfor skulede jeg også efter de sorte skyer da de nærmede sig igår..... Pæoner regner alt for let i stykker, og det er bare så ærgeligt at se dem ødelagte efter er skyl. Så i går gik jeg ud med saksen og klippede lystigt af dem der var mest udsprunget..... For så kunne jeg jo nyde dem i stuerne istedet for. 15 stk tror jeg det blev til... og bare rolig der er stadig mindst 40 knopper på spring i haven. Indsendt af
Ja - der sker noget her med alle vores projekter... For efter vi blev færdige med markstenene, så er plantebordet nu også tryllet frem :-) Min mand Jesper har været så sød at det til mig. Efter mål, så det passer ind i den ene gavlende af Orangeriet, og det er helt perfekt. Det er over 2 m langt, så det krævede massive planker... men da det kom på plads og der kom lidt blomster og "hygge" omkring det, så passer det rigtig flot ind i stilen. Nu venter vi bare på at solen gør sit gode arbejde, og ændre farven på træet, så det bliver gråt. Jeg ved ikke noget bedre end sølvgrå træ....
Lukla testede bordet med det samme..... :-) For "snedkeren" kom på tanken, at jeg jo også kunne bruge til at stå og børste hundene ved. Dét kunne også være skønt at stå under glas og ordne.... for den slags tager en del tid, og hvorfor så stå inde i en mørk entre??
Kan iøvrigt godt anbefale jer at tage en tur på bagerumsmarked. Dér er gode ting at finde - og der er noget for enhver smag :-) Mange private kommer for at sælge ud af deres gemmer, og priserne er meget meget rimeligt. I lørdags kom jeg hjem med en fin frugtkasse, en øse i zink - som lige passer i mit zinkkar, røde lerpotte og fra det gamle Filskov bageri - nogle gamle brødforme og en skøn bestillingsblok fra "dengang". Dén skal bruges som notesblok i Orangeriet - for hvem ved om jeg kunne få brug for at skrive noter, når jeg læser havebøger. Formene er rigtig fine til alle småtingene..... Indsendt af
Så fik vi endeligt lagt stykket med marksten færdigt, ved siden af Orangeriet. Det var et stort, tungt og til tider vådt arbejde, men vi syntes resultatet er blevet rigtig godt. Og med det sidste hjørne af bedet omkring Orangeriet færdigt, så kunne vi også få fundet vores små fine hosta frem i lyset, og plante dér. De har været lidt svære at se i vores hostabed﻿, hvor hovedparten af planterne er ret store. Men nu kommer de til deres ret igen. Indsendt af